FORTUNATA-E-JACINTA-III-WEB2	Tath siesau, Fortunata lo guardaue damb atencion cortèsa quan didie bèra causa; Tath sètau, Maxi opinaue coma era en totes es discussions que se formauen ena taula; tath ueitau la tocaue damb eth paumet dera man ena espatla; tath nauau era senhora de Rubin s’interessaue pr’amor qu’eth sòn marit s’abriguèsse en gésser, e tath dètzau s’estèren coma un quart d’ora mormolhant solets en un cornèr dera sala; tar onzau Maxi li sarrèc fòrt era man quan entrèc, e tath dotzau exclamèc dòna Lupe coma prèire qu’entone er hosanna: “Vai, que ja vos botatz bavosi.